મહારાષ્ટ્રના અન્ન પુરવઠા ખાતાના પ્રધાન રવિન્દ્ર ચવાણે નાગપુરમાં હાલ ચાલી રહેલા વિધાનસભા સત્રમાં આ નિર્ણયની આજે જાહેરાત કરી હતી. એમણે કહ્યું કે સિનેમાગૃહો, થિયેટરો અને મલ્ટીપ્લેક્સીસમાં લોકોને બહારથી ખાદ્યપદાર્થો લાવવાની સરકાર તરફથી કોઈ મનાઈ ફરમાવાઈ નહોતી. એવો કોઈ પ્રતિબંધ અમલમાં નહોતો. પરંતુ, હવે મલ્ટીપ્લેક્સીસના માલિકો કે કર્મચારીઓ પ્રેક્ષકોને બહારથી એમની પસંદના ખાદ્યપદાર્થો લાવવાની મનાઈ કરી નહીં શકે.